
   ประกาศเทศบาลตำบลห้วยนาง
เรื่อง   รับสมัครบุคคลเพื่อสรรหาและเลือกสรรเป็นพนักงานจ้างทั่วไป
ตำแหน่ง พนักงานขับเครื่องจักรกลขนาดเบา (รถบรรทุกน้ำดับเพลิงเอนกประสงค์)
………………………………………….


ด้วยเทศบาลตำบลห้วยนาง  อำเภอห้วยยอด จังหวัดตรัง ประสงค์จะรับสมัครบุคคลเพื่อจัดจ้างเป็นพนักงานจ้างทั่วไป ตำแหน่ง พนักงานขับเครื่องจักรกลขนาดเบา (รถบรรทุกน้ำดับเพลิงเอนกประสงค์) จำนวน 1 อัตรา สังกัดสำนักปลัด เทศบาลตำบลห้วยนาง
 
ฉะนั้น อาศัยอำนาจตามความในข้อ 18 และข้อ 19 แห่งประกาศคณะกรรมการพนักงานเทศบาลจังหวัดตรัง เรื่อง หลักเกณฑ์เกี่ยวกับพนักงานจ้าง ลงวันที่ 21 มิถุนายน 2547 จึงประกาศรับสมัครบุคคลเพื่อคัดเลือกเป็นพนักงานจ้างของเทศบาล โดยมีรายละเอียดดังต่อไปนี้ 
1. ประเภทของพนักงานจ้าง ชื่อตำแหน่งและรายละเอียดการจ้าง
1.1  พนักงานจ้างทั่วไป ตำแหน่ง พนักงานขับเครื่องจักรกลขนาดเบา (รถบรรทุกน้ำดับเพลิงเอนกประสงค์)   จำนวน 1 อัตรา
รายละเอียดปรากฏอยู่ในรายละเอียดเกี่ยวกับการรับสมัครแนบท้ายประกาศนี้  
2.  คุณสมบัติทั่วไปและคุณสมบัติเฉพาะสำหรับตำแหน่งของผู้มีสิทธิสมัครเข้ารับการสรรหาและเลือกสรร
      2.1  คุณสมบัติทั่วไป    
  ๑.   มีสัญชาติไทย
  ๒.   มีอายุไม่ต่ำกว่าสิบแปดปีบริบูรณ์ และไม่เกิน 60 ปี
3.  ไม่เป็นบุคคลล้มละลาย
4.  ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้   ไร้ความสามารถหรือจิตฟั่นเฟือนไม่สมประกอบ  หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานเทศบาล
5. ไม่เป็นผู้ดำรงตำแหน่งข้าราชการการเมือง  กรรมการพรรคการเมือง  หรือเจ้าหน้าที่ในพรรคการเมือง
6. ไม่เป็นผู้ดำรงตำแหน่งผู้บริหารท้องถิ่น   คณะผู้บริหารท้องถิ่น  สมาชิกสภาท้องถิ่น
7. ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุก เพราะกระทำความผิดทางอาญา  เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ
8. ไม่เป็นผู้เคยถูกลงโทษให้ออก  ปลดออก  หรือไล่ออกจากราชการ  รัฐวิสาหกิจ  หรือหน่วยงานอื่นของรัฐ
9. ไม่เป็นข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจ หรือพนักงานหรือลูกจ้างของราชการส่วนท้องถิ่น
  หมายเหตุ ผู้ที่ผ่านการสรรหาและเลือกสรรในวันที่ทำสัญญาจ้าง จะต้องไม่เป็นผู้ดำรง
ตำแหน่งทางพรรคการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงาน










       /อื่นของรัฐ...

อื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่นและต้องนำใบรับรองแพทย์ ซึ่งออก
ให้ไม่เกิน 1 เดือน และแสดงว่าไม่เป็นโรคต้องห้ามตามประกาศกำหนดโรคที่เป็นลักษณะต้องห้ามสำหรับข้าราชการหรือพนักงานส่วนท้องถิ่นอื่นมายื่นด้วย

       2.2 คุณสมบัติเฉพาะสำหรับตำแหน่ง

      ผู้สมัครที่เข้ารับการสรรหาและเลือกสรรต้องมีคุณสมบัติเฉพาะสำหรับตำแหน่งของพนักงานจ้างทั่วไป โดยต้องได้รับวุฒิการศึกษา มีหน้าที่และความรับผิดชอบของตำแหน่งนั้น ตามที่เทศบาลตำบลห้วยนางกำหนด แนบท้ายประกาศรับสมัครนี้
          3. การรับสมัคร 

       3.1 วันเวลาและสถานที่รับสมัคร


   ผู้ประสงค์จะสมัครเข้ารับการสรรหาและเลือกสรรเป็นพนักงานจ้าง ให้ขอรับใบสมัครและยื่นใบสมัครพร้อมหลักฐานด้วยตนเอง ตั้งแต่วันที่ 13-21 กรกฎาคม  2563 ในวันและเวลาราชการ  ณ  สำนักงานเทศบาลตำบลห้วยนาง  อำเภอห้วยยอด  จังหวัดตรัง หรือสามารถดูรายละเอียดได้ที่ www.huainang.go.th และสามารถสอบถามรายละเอียดการสมัครได้ที่หมายเลขโทรศัพท์ 075-294112 

      3.2 เอกสารและหลักฐานที่ต้องยื่นพร้อมใบสมัคร


  ผู้สมัครต้องยื่นใบสมัครด้วยตนเองโดยกรอกรายละเอียดในใบสมัครให้ถูกต้อง
ครบถ้วน พร้อมทั้งนำเอกสารฉบับจริงและสำเนารับรองความถูกต้องอย่างน้อย 1 ชุด มายื่นในวันสมัคร 
ดังนี้

  1. หลักฐานที่เป็นคุณสมบัติเฉพาะตำแหน่งพร้อมสำเนา 1 ฉบับ (คุณวุฒิการศึกษา
หรือใบประกาศต่างๆ แล้วแต่กรณี)

  2. ทะเบียนบ้านฉบับเจ้าบ้าน พร้อมสำเนา 1 ฉบับ
       3. บัตรประชาชนพร้อมสำเนา  ๑  ฉบับ

  4. ใบอนุญาตขับรถตรงตามที่กฎหมายกำหนดพร้อมสำเนา 1 ฉบับ

  4. รูปถ่ายหน้าตรงไม่สวมหมวก และไม่สวมแว่น ขนาด ๑ นิ้ว  ถ่ายครั้งเดียวกันไม่เกิน  
๖  เดือน  จำนวน  ๓  รูป


  5. ใบรับรองแพทย์ แสดงว่าไม่เป็นโรคที่เป็นลักษณะต้องห้าม ซึ่งออกให้ไม่เกิน 1 เดือน 


  6. หลักฐานอื่นๆ เช่น ใบทหารกองเกิน (สด.9) ใบเปลี่ยนชื่อ-สกุล ทะเบียนสมรส ทะเบียนหย่า พร้อมสำเนา 1 ฉบับ


  ทั้งนี้ในหลักฐานทุกฉบับให้ผู้สมัครเขียนคำรับรองสำเนาถูกต้องและลงชื่อกำกับด้วยตนเองทุกฉบับ
     3.3  ค่าธรรมเนียมการสมัคร
       

  ผู้สมัครสอบต้องเสียค่าธรรมเนียมในการสมัครสอบ จำนวน 100 บาท

     3.4  เงื่อนไขในการสมัคร


  ผู้สมัครเข้ารับการสรรหาและเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัครจริง และจะต้องกรอกรายละเอียดต่างๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใดๆ หรือคุณวุฒิการศึกษาไม่ตรงตามคุณสมบัติเฉพาะสำหรับที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว หากตรวจสอบพบเมื่อใด










          /ให้ถือว่า...
ให้ถือว่าการรับสมัครและการได้รับการสรรหาและเลือกสรรครั้งนี้เป็นโมฆะสำหรับผู้นั้นตั้งแต่ต้น
4. การประกาศรายชื่อผู้มีสิทธิรับการประเมินสมรรถนะ และกำหนดวัน เวลา สถานที่ในการประเมินสมรรถนะ

เทศบาลตำบลห้วยนาง จะประกาศรายชื่อผู้มีสิทธิรับการประเมินสมรรถนะ ในวันที่     24 กรกฎคม 2563  ณ เทศบาลตำบลห้วยนาง อำเภอห้วยยอด จังหวัดตรัง หรือ www.huainang.go.th และเข้ารับการประเมินสมรรถนะในวันที่ 29 กรกฎาคม 2563 ณ ห้องประชุมสภาเทศบาลตำบลห้วยนาง อำเภอห้วยยอด จังหวัดตรัง 





5. หลักเกณฑ์และวิธีการสรรหาและเลือกสรร

ผู้สมัครต้องได้รับการประเมินสมรรถนะตามหลักเกณฑ์การประเมิน ตามรายละเอียดเกี่ยวกับการับสมัครแนบท้ายประกาศนี้
6. หลักเกณฑ์การตัดสิน
    ผู้ที่ถือว่าเป็นผู้ผ่านการเลือกสรรจะต้องเป็นผู้ที่ได้รับคะแนนในการประเมินสมรรถนะไม่ต่ำกว่าร้อยละ 60 โดยการดำเนินการจัดจ้างจะเป็นไปตามลำดับคะแนนที่สอบได้
 7. การประกาศรายชื่อและการขึ้นบัญชีรายชื่อผู้ผ่านการสรรหาและเลือกสรร
    เทศบาลตำบลห้วยนาง จะประกาศรายชื่อผู้ผ่านการสรรหาและเลือกสรรตามลำดับคะแนนสอบที่ได้ ในวันที่ 31 กรกฎาคม 2563 ณ สำนักงานเทศบาลตำบลห้วยนาง อำเภอห้วยยอด จังหวัดตรัง หรือ www.huainang.go.th ซึ่งเรียงตามลำดับที่จากผู้ได้คะแนนสูงสุดมาตามลำดับ กรณีที่มีผู้ได้คะแนนรวมเท่ากันให้ผู้ได้คะแนนสอบข้อเขียนมากกว่าเป็นผู้อยู่ในลำดับที่สูงกว่า ถ้าได้คะแนนสอบข้อเขียนเท่ากันให้ผู้ได้คะแนนสอบภาคปฏิบัติมากกว่าเป็นผู้อยู่ในลำดับที่สูงกว่า ถ้าได้คะแนนสอบภาคปฏิบัติเท่ากันให้ผู้ได้รับเลขประจำตัวเข้าสอบการเลือกสรรก่อนเป็นผู้อยู่ในลำดับที่สูงกว่า โดยบัญชีรายชื่อดังกล่าวให้เป็นอันยกเลิกหรือสิ้นสุดไปเมื่อการเลือกสรรครบกำหนด 1 ปี นับจากวันขึ้นบัญชี หรือนับแต่วันประกาศรับสมัครตำแหน่งที่มีลักษณะงานเดียวกันนี้ใหม่แล้วแต่กรณี
8. การจัดทำสัญญาจ้างผู้ผ่านการสรรหาและเลือกสรร
    ผู้ผ่านการเลือกสรรจะต้องทำสัญญาจ้างตามที่เทศบาลตำบลห้วยนางต่อเมื่อได้รับความเห็นชอบต่อคณะกรรมการพนักงานเทศบาลจังหวัดตรัง


ประกาศ ณ วันที่  29  เดือนมิถุนายน  พ.ศ. ๒๕63





      นายชรินทร์  ชูแก้ว
                                                          (นายชรินทร์  ชูแก้ว)

  นายกเทศมนตรีตำบลห้วยนาง
                                      รายละเอียดคุณสมบัติเฉพาะสำหรับตำแหน่ง 

แนบท้ายประกาศเทศบาลตำบลห้วยนาง

เรื่อง  การรับสมัครบุคคลเพื่อสรรหาและเลือกสรรเป็นพนักงานจ้างทั่วไป

ตำแหน่ง พนักงานขับเครื่องจักรกลขนาดเบา (รถบรรทุกน้ำดับเพลิงอเนกประสงค์) 
ลงวันที่  29 มิถุนายน  2563
*********************
1. ประเภทพนักงานจ้าง  พนักงานจ้างทั่วไป
ชื่อ ตำแหน่ง  พนักงานขับเครื่องจักรกลขนาดเบา (รถบรรทุกน้ำดับเพลิงเอนกประสงค์) สังกัด
สำนักปลัด เทศบาลตำบลห้วยนาง

หน้าที่ความรับผิดชอบ  

ขับเครื่องจักรกลขนาดเบา ตลอดจนบำรุงรักษาและแก้ไข ข้อขัดข้องเล็กๆ น้อยๆ ของเครื่องจักรกลขนาดเบา (รถบรรทุกน้ำดับเพลิงอเนกประสงค์) หรืองานอื่นใดที่เกี่ยวข้องและปฏิบัติงานอื่นตามที่ได้รับมอบหมาย
2. คุณสมบัติเฉพาะสำหรับตำแหน่ง
มีความรู้ความชำนาญในการขับเครื่องจักรกลขนาดเบาได้เป็นอย่างดีและได้รับอนุญาตขับรถตรง
ตามที่กฎหมายกำหนด และมีคุณวุฒิการศึกษาไม่ต่ำกว่าชั้นประถมศึกษาปีที่ 6 หรือเทียบเท่า

     3.
หลักเกณฑ์และวิธีการเลือกสรร


มีความรู้ความสามารถและความชำนาญงานในหน้าที่และได้รับใบอนุญาตขับรถตรงตามที่กฎหมายกำหนด
	สมรรถนะ
	คะแนนเต็ม
	วิธีการประเมิน

	1. ความรู้
1.1 ทดสอบความรู้
ความสามารถทั่วไป (ภาค ก)
1.2 ทดสอบความรู้
ความสามารถเฉพาะตำแหน่ง (ภาค ข)
     2. ความสามารถหรือทักษะเฉพาะ
     ทดสอบความเหมาะสมกับตำแหน่ง (ภาค ค) ทดสอบความเหมาะสมกับตำแหน่งภาคปฏิบัติ
      3.คุณสมบัติส่วนบุคคล
         3.1 บุคลิกภาพท่วงทีวาจา
         3.2 ความคิดริเริ่มและปฏิภาณไหวพริบ
         3.3  มนุษยสัมพันธ์
         3.4  ทัศนคติ แรงจูงใจ 

	โดยวิธีสอบข้อเขียน
โดยวิธีทดสอบภาคปฏิบัติ
โดยวิธีสอบสัมภาษณ์

     ขั้นตอนการประเมินสมรรถนะ ดังนี้
1. ทดสอบความรู้ความสามารถทั่วไป (ภาค ก) และความรู้ความสามารถที่ใช้เฉพาะตำแหน่ง (ภาค ข)
ในวันที่ 29 กรกฎาคม 2563 ตั้งแต่เวลา 09.00-10.00 น. ณ ห้องประชุมสภาเทศบาลตำบลห้วยนาง อำเภอห้วยยอด จังหวัดตรัง
2. ทดสอบความเหมาะสมกับตำแหน่ง (ภาค ค) โดยวิธีทดสอบภาคปฏิบัติ
     ระหว่างเวลา 10.00-11.00 น. ณ ห้องประชุมสภาเทศบาลตำบลห้วยนาง
3. ทดสอบความเหมาะสมกับตำแหน่ง (ภาค ค) โดยการสอบสัมภาษณ์
ระหว่างเวลา 11.00-12.00 น. ณ ห้องประชุมสภาเทศบาลตำบลห้วยนาง

รายละเอียดเกี่ยวกับการรับสมัคร
แนบท้ายประกาศ
เรื่อง  การรับสมัครบุคคลเพื่อสรรหาและเลือกสรรเป็นพนักงานจ้างทั่วไป

ตำแหน่ง  พนักงานขับเครื่องจักรกลขนาดเบา (รถบรรทุกน้ำดับเพลิงเอนกประสงค์)
  ลงวันที่  29  มิถุนายน  2563
1. ประเภทพนักงานจ้าง ทั่วไป
2. ตำแหน่ง พนักงานขับเครื่องจักรถขนาดเบา (รถบรรทุกน้ำดับเพลิงเอนกประสงค์)  
3. หน้าที่ความรับผิดชอบ
ขับเครื่องจักรกลขนาดเบา ตลอดจนบำรุงรักษาและแก้ไข ข้อขัดข้องเล็กๆ น้อยๆ ของเครื่องจักรกลขนาดเบา (รถบรรทุกน้ำดับเพลิงอเนกประสงค์) หรืองานอื่นใดที่เกี่ยวข้องและปฏิบัติงานอื่นตามที่ได้รับมอบหมาย
4. ระยะเวลาจ้าง 1 ปี 
5. อัตราว่าง จำนวน 1 อัตรา
6. ค่าตอบแทน  อัตราค่าตอบแทนเดือนละ 9,000 บาท 
7. สิทธิประโยชน์ ตามประกาศมาตรฐานทั่วไปเกี่ยวกับพนักงานจ้าง (ฉบับที่ 3) ลงวันที่ 3 กันยายน 2557

